**Μίκης Θεοδωράκης (1925-2021) v.1**

**Μυρτιά** (στ: Ν.Γκάτσος)

Είχα μια θάλασσα στο νου  
κι ένα περβόλι, περιβόλι τ’ ουρανού.  
Την ώρα π’ άνοιγα πανιά  
για την απάνω γειτονιά.

Στα παραθύρια τα πλατιά  
χαμογελούσε μια μυρτιά.  
Κουράστηκα να περπατώ  
και τη ρωτώ και τη ρωτώ.

Πες μου, μυρτιά, να σε χαρώ:  
Που θα βρω χώμα, θα βρω χώμα και νερό  
να ξαναχτίσω μια φωλιά  
για της αγάπης τα πουλιά;

Στα παραθύρια τα πλατιά  
είδα και δάκρυσε η μυρτιά.  
Την ώρα π’ άνοιγα πανιά  
για την απάνω γειτονιά.

**Βάρκα στο γιαλό** (στ:Μ.Θεοδωράκης)

Πέντε πέντε δέκα  
Δέκα δέκα ανεβαίνω τα σκαλιά  
Για τα δυο σου μάτια  
Για τις δυο φωτιές  
Που όταν με κοιτάζουν  
Νιώθω μαχαιριές.

**Βάρκα στο γιαλό  
Βάρκα στο γιαλό  
Γλάστρα με ζουμπούλι  
Και βασιλικό.**

Πέντε πέντε δέκα  
Δέκα δέκα θα σου δίνω τα φιλιά.  
Κι όταν σε μεθύσω  
Κι όταν θα σε πιω  
Θα σε νανουρίσω  
Με γλυκό σκοπό.

**Βάρκα στο γιαλό…**

Πέντε πέντε δέκα  
Δέκα δέκα κατεβαίνω τα σκαλιά  
Φεύγω για τα ξένα  
Για την ξενιτιά  
Και μην κλαις για μένα  
Αγάπη μου γλυκιά.

**Βάρκα στο γιαλό…**

**Απαγωγή** (στ: Μ. Θεοδωράκης)

Θα πάρω μια βαρκούλα μανούλα  
μου στον Κάτω Γαλατά και στην Αθήνα  
θα ‘ρθω καρδούλα μου καβάλα στο Νοτιά.

Και σαν θα ‘ρθει το δειλινό στον κήπο σου θα μπω  
να κόψω τα τριαντάφυλλα, να κόψω τ’ άστρα  
τ’ ουρανού και τον Αυγερινό.

Θα βάλω στη βαρκούλα μανούλα μου  
λουλούδια και φιλιά, δυο γλάροι ταξιδεύουν  
καρδούλα μου καβάλα στο Βοριά.

Και να τη η Κρήτη φάνηκε γαλάζια και ξανθιά,  
τη θάλασσα στα μάτια της,  
τον ουρανό στην αγκαλιά, τον ήλιο στα μαλλιά.

Θ’ αράξω τη βαρκούλα μανούλα μου  
μπροστά σε μια σπηλιά, θα σε ταΐζω χάδια  
καρδούλα μου, καβούρια και φιλιά.

Στη μάνα μου, στον κύρη μου λέγω και τραγουδώ,  
σας φέρνω την τριανταφυλλιά,  
σας φέρνω τ’ άστρα τ’ ουρανού και τον Αυγερινό

**Απρίλης** (στ:Μ.Θεοδωράκης)

Απρίλη μου, Απρίλη μου ξανθέ  
Και Μάη μυρωδάτε καρδιά μου πώς αντέ  
Καρδιά μου πώς, καρδιά μου πώς αντέχεις  
Μέσα στην τόσο αγάπη και στις τόσος ομορφιές  
Γιομίζ' η γειτονιά, τραγούδια και φιλιά

**Την κοπελιά μου τη λένε Λενιώ (x3)  
Μα το 'χω μυστικό**

Αστέρι μου, αστέρι μου χλωμό  
Του φεγγαριού αχτίδα στο γαϊτανόφρυδο  
Στο γαϊτανο, στο γαϊτανοφρυδό σου  
Κρεμάστηκε η καρδιά μου σαν το πουλάκι στο ξόβεργο

Γιομίζ' η γειτονιά, τραγούδια και φιλιά

**Tην κοπελιά μου τη λένε Λενιώ (x3)  
Μα το 'χο μυστικό**

Λουλούδι μου, λουλούδι μυριστό  
και ρόδο μυρωδάτο, στη μάνα σου θα 'ρθω  
στη μάνα σου, στη μάνα σου θα 'ρθω  
να πάρω την ευχή της και το ταίρι που αγαπώ

Γιομίζ' η γειτονιά τραγούδια και φιλιά  
**Την κοπελιά μου τη λένε Λενιώ(x3)  
μα το 'χω μυστικό**